ໃນລະຫວ່າງວັນທີ 9 -11 ຕຸລາ 2017 ນີ້, ຄະນະຜູ້ແທນ ກອງບັນຊາການທະຫານແຂວງ ສາລະວັນ ນຳໂດຍ ພັນເອກ ພູວັນ ພິມມະຈັນ ຮອງເລຂາຄະນະພັກ ຫົວໜ້າການເມືອງກອງບັນຊາ ການທະຫານ ແຂວງ ສາລະວັນ ພ້ອມດ້ວຍຄະນະ ໄດ້ເດີນທາງ ໄປຢ້ຽມຢາມ ແລະ ເຂົ້າຮ່ວມ ກອງປະຊຸມປະຈຳປີ ຄັ້ງທີ 13 ກັບກອງບັນຊາການທະຫານ ຊາຍແດນ ແຂວງເທື່ອທຽນເຫ້ວ ແຫ່ງ ສສ ຫວຽດນາມ ເພື່ອພົບ ປະແລກປ່ຽນສະ ພາບການຂອງ ວຽກງານຊາຍແດນ ໂດຍໃຫ້ ກຽດຕ້ອນຮັບຢ່າງອົບອຸ່ນຂອງ ພັນເອກ ພິເສດ ຫງວຽນວັນຮ່ຽນ ກຳມະການພັກແຂວງ,
ຮອງເລ ຂາຄະນະພັກ, ຫົວໜ້າກອງບັນ ຊາການທະຫານຊາຍແດນ ແຂວງເທື່ອ ທຽນເຫວ້ ພ້ອມດ້ວຍຄະນະ, ຢູ່ທີ່ກອງບັນຊາການທະຫານຊາຍແດນແຂວງ ເທື່ອທຽນເຫວ້ ແຫ່ງ ສສ ຫວຽດນາມ.
ໃນກອງປະຊຸມ ທັງສອງຝ່າຍ ກໍໄດ້ຜັດປ່ຽນກັນລາຍງານສະ ພາບຕ່າງໆທີ່ເກີດຂື້ນ ພາຍໃນ ແຂວງຂອງຕົນ ໂດຍສະເພາະ ສະພາບການລຽບຕາມຊາຍແດນ ຂອງສອງແຂວງ, ຕີລາຄາຄືນ ການຈັດຕັ້ງປະຕິບັດບັນ ດາເນື້ອໃນບົດບັນທຶກກອງປະຊຸມສາມັນ ຄັ້ງທີ 12 ຜ່ານມາ ແລະ ຄົ້ນ ຄວ້າເນື້ອໃນຂອງກອງປະຊຸມລະ ຫວ່າງ ລັດຖະບານ ສປປ ລາວ ກັບລັດຖະບານ ສສ ຫວຽດນາມ ກ່ຽວກັບການແກ້ໄຂບັນຫາຄົນ ຍົກຍ້າຍຖິ່ນ ຖານເສລີ ແລະ ການ ແຕ່ງດອງບໍ່ຖືກຕອ້ງໃນຂອບ ເຂດພື້ນທີ່ຊາຍແດນຂອງສອງປະ ເທດ ທັງໝົດນັ້ນເຫັນວ່າມີຄວາມ ສະຫງົບເປັນຢ່າງດີ, ສອງຝ່າຍ ພ້ອມກັນຮັກສາເສັ້ນຊາຍແດນ, ຫຼັກໝາຍຊາຍແດນແຫ່ງຊາດ, ປຸກລະດົມຂົນຂວຍປະຊາຊົນ ທີ່ ຢູ່ຕາມບໍລິເວນຊາຍແດນໃຫ້ຮັບ ຮູ້ກ່ຽວກັບຂໍ້ກຳນົດກົດລະບຽບ ລວມທັງກົດໝາຍລະຫວ່າງປະ ເທດ, ສຶກສາມູນເຊື້ອ, ສາຍພົວ ພັນມິດຕະພາບ,ຄວາມສາມັກຄີ ພິເສດ ແລະ ການ ຮ່ວມມືຮອບດ້ານລະຫວ່າງສອງປະເທດ ລາວ- ຫວຽດນາມ, ທັງສອງຝ່າຍໄດ້ສັງເກດຄືນສະພາບການ ເຄື່ອນໄຫວຂອງບັນດາອິດທິກຳ ລັງປໍ ລະປັກ ແລະ ກຸ່ມຄົນທີ່ເຄື່ອນ ໄຫວຄ້າຂາຍເຖື່ອນ, ຄ້າຢາເສບ ຕິດ, ການເຂົ້າ-ອອກເມືອງຜິດ ກົດໝາຍ, ບັນຫາສາສະໜາ, ການຂຸດຄົ້ນຊັບພະຍາກອນທຳ ມະຊາດ, ແລະ ບັນຫາອື່ນໆ ຕໍ່ບັນ ຫາດັ່ງກ່າວນີ້ ທັງສອງຝ່າຍກໍ ໄດ້ພ້ອມກັນປຶກສາຫາລື ແລະ ເອກະພາບກັນ ກ່ຽວກັບວິທີການ, ມາດຕາການຕ້ານ ແລະ ສະກັດ ກັ້ນແກ້ໄຂບັນດາປາກົດຫຍໍ້ທໍ້ ໃຫ້ໝົດໄປເທື່ອລະກ້າວ, ນອກ ຈາກນັ້ນ ຍັງໄດ້ກຳນົດທິດທາງ ແຜນການຮ່ວມມືກັນໄລຍະສັ້ນ ແລະ ໄລຍະຍາວ ແຕ່ນີ້ຮອດປີ 2020 ເປັນຕົ້ນແມ່ນການແລກ ປ່ຽນພົບປະກັນພ້ອມກັນແກ້ໄຂ ກ່ຽວກັບວຽກງານຄຸ້ມຄອງ- ປົກ ປັກຮັກສາຊາຍແດນຂັ້ນກອງ ບັນຊາການທະຫານແຂວງ ສາລະວັນກັບກອງບັນຊາການ ທະຫານຊາຍແດນແຂວງເທື່ອ ທຽນເຫວ້ ແມ່ນ 6 ເດືອນ ຕໍ່ ຄັ້ງ,ຂັ້ນກົມກອງຮາກຖານ ແລະ ຂັ້ນກອງຮ້ອຍປອ້ງກັນຊາຍແດນ ແມ່ນ 3 ເດືອນຕໍ່ຄັ້ງ ທັງນີ້ກໍເພື່ອ ເຮັດໃຫ້ບັນຫາຕ່າງໆທີ່ເກີດຂຶ້ນ ຕາມເສັ້ນຊາຍແດນຂອງສອງ ແຂວງສາລະວັນ-ເທື່ອທຽນເຫວ້ ຖືກແກ້ໄຂໂດຍໄວທັນສະພາບ ການ ແລະ ສ້າງໃຫ້ຊາຍແດນ ກາຍເປັນເສັ້ນຊາຍແດນແຫ່ງສັນ ຕິພາບ-ມິດຕະພາບ ແລະ ການ ຮ່ວມມືຮອບດ້ານ, ຈາກນັ້ນທັງ ສອງຝ່າຍ ກໍໄດ້ເຊັນບົດບັນທຶກ ຮ່ວມກັນ ແລະ ຜັດປ່ຽນກັນມອບ ຂອງຂວັນເຊິ່ງກັນ ແລະ ກັນ.